বায়ুসেনা সূত্রের খবর, মঙ্গলবার খড়্গপুরের (পশ্চিমবঙ্গ) কলাইকুন্ডা বিমানঘাঁটি থেকে উড়েছিল হক অ্যাডভান্সড ট্রেনার জেটটি। এক জন শিক্ষানবীশ পাইলট বিমানটি নিয়ে রুটিন উড়ানে গিয়েছিলেন। ওডিশা-ঝাড়খণ্ড সীমান্তের কাছে বিমানটি ভেঙে পড়ে। পাইলট অবশ্য বিমানটি থেকে সময় মতো বেরিয়ে যেতে সক্ষম হয়েছিলেন। তিনি কিছুটা জখম হয়েছেন, তবে নিরাপদেই রয়েছেন বলে জানা গিয়েছে। দুর্ঘটনার কারণ খতিয়ে দেখতে তদন্তের নির্দেশ দিয়েছে বায়ুসেনা। মাসখানেক আগে অসমের মাজুলিতে ভারতীয় বায়ুসেনার একটি কপ্টার দুর্ঘটনাগ্রস্ত হয়েছিল। দুর্ঘটনা ঘটতে পারে বুঝে মাইক্রোলাইট ভাইরাস এসডব্লু-৮০ কপ্টারটিকে জরুরি ভিত্তিতে অবতরণ করানোর চেষ্টা করেছিলেন দুই পাইলট। কিন্তু তাঁরা সফল হননি। সেই দুর্ঘটনায় দুই পাইলটেরই মৃত্যু হয়।